પપ્પાને લીધે ઘરમાં વાતાવરણ મ્યુઝિકનું હતું, પણ મને ક્યારેય એવો વિચાર નહોતો આવ્યો કે હું મ્યુઝિક-ફીલ્ડમાં આગળ જઈશ. ખબર નહીં કેમ પણ કદાચ પપ્પાની સ્ટ્રગલને કારણે મને એવી ઇચ્છા નહીં થઈ હોય. મને મ્યુઝિકમાં લઈ આવવાની ક્રેડિટ જો કોઈને આપવાની હોય તો એ વન ઍન્ડ ઓન્લી સલમાન ખાન છે. ‘પ્યાર કિયા તો ડરના ક્યા’ પહેલાં પણ મ્યુઝિક-ડિરેક્ટર તરીકે નાનુંમોટું કામ કર્યું હતું, પણ સલમાનની આ ફિલ્મ પછી એક ક્લેરિટી આવી ગઈ કે હવે જેકાંઈ કરવું છે એ મ્યુઝિક-વલ્ર્ડમાં જ કરવું છે. થાઉઝન્ડ્સ ઑફ ટાઇમ કહી ચૂક્યો છું કે મારી મ્યુઝિક-કરીઅરમાં સલમાનનો જબરદસ્ત ફાળો છે. મારી લાઇફમાં જેટલું મહત્વ મ્યુઝિકનું છે એટલું જ મહત્વ સલમાનનું પણ છે.